**Lisa 10**

**PAIKVAATLUSTE LÄBIVIIMISE PÕHIMÕTTED**

**Paikvaatlus projekti kestel**

RÜ kontrollib kohapeal ehk paikvaatleb alati aastaid kestvaid suuri taristuprojekte, st projekte mis on 1,5 miljoni eurose või suurema toetussummaga ja kestavad 2,5 või enam aastat. Selliste projektide puhul peetakse silmas, et

1. kohapealne kontroll toimuks vähemalt iga kahe aasta järel, kuid kui esimese ja viimase paikvaatluse vahele jääv aeg on kuni 3 aastat, võib piirduda kahe paikvaatluse läbiviimisega;
2. esimene kontroll (eeldusel, et kontrolliobjekt on olemas) viiakse läbi projekti algusfaasis, st ajahetkel, mil ehitustegevus on alanud ja võimalik on tuvastada ehitatava objekti vastavust toetuse taotluses ning taotluse rahuldamise otsuses või projektdokumentatsioonis sätestatud üldnõuetele,
3. viimane paikvaatlus viiakse läbi projekti lõppedes, enne viimast makset, et veenduda tegevuse tegelikus toimumises.

Muudel juhtudel teostatakse paikvaatlusi:

1. 100%-liselt, st paikvaadeldakse kõiki meetme tegevuse TATi projekte/TARTi või
2. valimi alusel.

RÜ-s rakendatavad meetme tegevused, kus tehakse kontrolli valimipõhiselt, sh ka sellised tegevused, kus paikvaatlust läbi ei viida, on loetletud TRO osakonnajuhataja poolt kinnitatavas dokumendis „Tegevused, kus rakendatakse paikvaatluste valimipõhist kontrolli või kus paikvaatlusi läbi ei viida“. Selline dokument sisaldab meetme tegevuse nimetust (vajadusel, st kui meetme tegevust viiakse ellu mitme õigusaktiga, täpsustades TATi ja TARTi) ja selgitust valimi koostamise või paikvaatluste mitteteostamise kohta. Dokumendi esmane versioon ja järgnevad muudatused kooskõlastatakse enne kinnitamist KA-ga.

Nimetatud muudel juhtudel viiakse paikvaatlus läbi vähemalt korra projekti abikõlblikkuse perioodil, üldjuhul enne viimast väljamakset või ettemakse kasutamise tõendamist, arvestades projekti iseloomu (nt koolitus- ja nõustamisprojekte kontrollitakse tegevuse aktiivses faasis ehk koolituste või nõustamise toimumisajal). Tegevusi, kontrollitakse tegevuste toimumise asukohas. Kontrolli käigus veendutakse, et:

1. tegevuste elluviimine, infrastruktuuri loomine, toodete tarnimine (sh investeerimine) ja teenuste osutamine on toimunud vastavalt TAT-ile/TARTile ning neid kasutatakse sihipäraselt;
2. teavitusnõuded on täidetud;
3. vajadusel, nt arvestades TS-st ja projektist tulenevaid riske ning varasemate kontrollide tulemusi, võib RÜ paikvaatlusel kontrollida täiendavaid aspekte.

**Järelkontrolli teostamine**

Projektidele, millele kohaldub kestvuse nõue 3, 5 või 10 aastat peale projekti lõppmakse tegemist või riigiabi eeskirjades piiritletud ajalistes raamides, tehakse järelkontroll üldjuhul valimi alusel. Järelkontrolli ehk projekti tegevuste kestvuse kontrolli eesmärgiks on kontrollida, kas projekti tegevustes pole toiminud märkimisväärseid muudatusi, mis:

* 1. tulenevad tootmistegevuse lõpetamisest või selle üleviimisest programmipiirkonnast või Euroopa Liidust välja või;
  2. mõjutavad projekti olemust, sh eesmärke, või rakendamistingimusi või;
  3. tulenevad infrastruktuuri omandisuhetes toimunud muutustest ja annavad mõnele ettevõtjale või avalik-õiguslikule asutusele põhjendamatuid eeliseid.

Lisaks tuleb üle 1 miljoni eurosed ERF ja ÜF eelnevalt mittehinnatava tuluga projektide puhul:

1. kui RÜ-d on teavitatud projektis tulu teenimisest, kontrollida, kas toetuse saaja on teadlik kohustusest koostada finantsanalüüs 3 aastat ja üks kuu pärast projekti lõppu, aga mitte hiljem kui 30.09.2023 ning et puhastulu teenimisel on nõutav projekti abikõlblike kulude vähendamine teenitud puhastulu osa võrra, mis on proportsionaalne projekti abikõlbliku kulu osale projekti kogukuludest;
2. kus tulust ei ole teavitatud, kontrollida kas projektis teenitakse tulu. Kontrolli saab teostada uurides toetuse saaja kodulehel avaldatud infot (kas projekti vara eest pakutakse tasulisi teenuseid või tooteid vms) ning küsitledes toetuse saajat. Tulu teenimise avastamisel tuleb toetuse saajal esitada finantsanalüüs ja projekti abikõlblikke kulusid korrigeerida.

Projekti tegevuste järelkontroll teostatakse:

1. 3-aastase jätkamise kohustuse korral teisel või kolmandal aastal peale projekti lõppmakse tegemist,
2. 5-aastase jätkamise kohustuse korral kolmandal kuni viiendal aastal peale projekti lõppmakse tegemist ning
3. 10-aastase jätkamise kohustuse korral kaheksandal kuni kümnendal aastal peale projekti lõppmakse tegemist.

Kontroll viiakse üldjuhul läbi hiljemalt 6 kuud enne projekti kestvuse nõude lõppemist. Kui tegemist on riigiabi saava projektiga, arvestatakse järelkontrollide planeerimisel paralleelselt mõlema kestvuse nõude perioodiga: riigiabi reeglitest tulenev toimingu kestvuse nõude tähtaeg võib iga konkreetse projekti puhul olla erinev (näiteks alata erineval ajal ning kesta erinev periood). Järelkontroll teostatakse minimaalselt ühel korral, siis kui nii struktuurifondide reeglitest tulenev toimingu kestvuse nõue kui ka riigiabi regulatsioonidest tulenev toimingu kestvuse nõue kehtivad. Pikema toimingu kestvuse nõude perioodiga projekti üle võib, arvestades meetme

Järelkontrolli valimi moodustamisel lähtutakse järgnevatest põhimõtetest:

* + - valim moodustatakse iga TAT õigusakti kohta eraldi. Meetme tegevused/projektid, millele projekti kestuse nõue ei rakendu, jäetakse kontrollist välja,
    - valimisse kaasatakse vähemalt 5% TAT alusel lõpetatud projektide arvust ja 15% kasutatud (st välja makstud) toetuse (EL + riiklik struktuuritoetus) summast,
    - valimisse võetakse üldjuhul meetme tegevustes projektidest suurima toetuse summaga projektid, arvestades TS-st ja projektist tulenevaid riske ning varasemate kontrollide tulemusi.

Eelnevalt mainitud TRO osakonnajuhataja poolt kinnitatavas dokumendis võib täpsustada järelkontrollide valimi moodustamist teetme tegevuse ja kui asjakohane TATi/TARTi-põhiselt[[1]](#footnote-1). Järelkontrollide valim moodustatakse alates aastast, kui lõppevad esimesed projektid, millele kohaldub tegevuste kestvuse nõue. Valimi moodustatakse iga-aastaselt. Projektid, mis ei sattunud kontrollitavateks eelneval aastal, kuid toimingu kestvuse nõue kehtib endiselt ka järgnevatel aastatel, tuleb taas kaasata järgneva aasta järelkontrolli üldvalimisse vähemalt kuni programmperioodi minimaalse valimi mahu saavutamiseni. Juhul, kui valimisse sattunud projektide kontrollimisel tuvastatakse puudusi, siis kaalutakse vastavalt puuduse iseloomule täiendava paikvaatluse tegemist ja/või sarnaste projektide valimi suurendamist.

1. St nt juhul kui meetme tegevust viiakse ellu erinevate TATide/TARTide. [↑](#footnote-ref-1)