**Lisa 4**

**MAKSETAOTLUSTE VALIMIPÕHISE KULUDOKUMENTIDE KONTROLLI METOODIKA**

Käesolevas metoodikas on ära toodud kulusid ja tegevusi tõendavate dokumentide valimipõhise kontrolli miinimumnõuded. Menetleja võib vajadusel, tuginedes kaalutlusõigusele rakendada 100% kuludokumentide kontrolli. Igal juhul ei rakendata kulusid ja tegevusi tõendavate dokumentide valimipõhist kontrolli:

1. üle 1,5 miljoni euroste abikõlblike kuludega ERF ja ÜF projektides, v.a juhul kui projektides on palju valdavalt üheliigilisi kulusid[[1]](#footnote-1);
2. ettemakse andmisel;
3. kindlasummalise makse puhul;
4. kuni 3 kulureaga MT-le;
5. I MT-le, v.a kui sama toetuse saaja on varem toetust saanud ning kulude abikõlblikkusega seonduvalt ei ole varsemalt märkimisväärseid probleeme olnud – sel juhul võib rakendada kuludokumentide valimipõhist kontrolli alates I MT-st;
6. uue või olemasoleva töötaja poolt kontrollitava esimese MT-le.

Juhul kui rakendusüksusel puudub muudel põhjendatud kaalutlustel meetme tegevuse tasandil piisav kindlus metoodika kohaselt valimi moodustamiseks, siis valimit ei rakendata – seega metoodika rakendamisvõimalust analüüsitakse meetme tegevuse tasandil.

**RÜ kontroll koosneb kahest osast:**

1. **Kuludokumentide nimekirjas oleva info kontrollimine (täies ulatuses, 100%);**

Kuludokumentide nimekirjas toodud info kontrollitakse 100% ulatuses kõikide MTde puhul I kontrollija poolt.

1. **Valimi alusel kuludokumentide kontroll (valimi koostamine kuludokumentide nimekirja alusel).**

Esitatud kuludokumentide nimekirja alusel koostab RÜ valimi kontrollitavatest kuluridadest, mille aluseks olevad dokumendid tuleb toetuse saajal RÜle kontrollimiseks esitada. MT kontroll kuludokumentide alusel peab hõlmama **vähemalt 25% MT summast**. Juhul kui sama toetuse saaja eelmise MT kontrolli raames ilmnes mitteabikõlbikke kulusid, siis leitakse vea määr ning vajadusel suurendatakse MT kontrollitavat mahtu. Minimaalne kontrollitav MT kulude maht vastavalt eelnevalt kontrollitud vea määrale (vea määr leitakse kui tuvastatud mitteabikõlblikud kulud MTs jagatakse ametlikult esitatud esialgses MTs deklareerimiseks esitatud abikõlblike kulude summaga):

|  |  |
| --- | --- |
| **Vea määr** *(mitteabikõlblike kulude % abikõlblikest kuludest)* | **Kontrolliulatus % MT abikõlblikest kuludest** |
| 0-0,99% | 25% |
| 1-4,99% | 50% kuludest, v.a juhul kui vea rahaline väärtus on kuni 20 eurot k.a, siis ei ole kohustuslik valimit suurendada (menetleja võib kontrollida 25%). |
| 5,00%+ | 100% |

Koondina kontrollitakse kulusid ja tegevusi tõendavate dokumentide alusel **iga projekti abikõlblike kulude summast minimaalselt 25%**.

1. Kuludokumentide valimipõhist kontrolli rakendatakse järgmiselt, valides valimisse MT-st:
   * iga erineva kulukohaga seotud kulurida vähemalt ühel korral projekti jooksul;
   * riigihankega[[2]](#footnote-2) seotud kulurida hankemenetlusele järgnevalt hankega seotud kulu esmakordsel esitamisel või hankega seotud kulu esitamisel hankelepingu muudatusele järgnevalt, shtellija reservi kasutamisele järgnevalt, alternatiivselt võib hanke muudatuste, sh reservi kasutamise kontroll toimuda enne hankelepingu viimase kulu väljamaksmist;
   * kõik kuluread alates 20 000 eurost[[3]](#footnote-3), valimisse võib jätta kulurea võtmata juhul kui kuluga seotud hankelepingu samalaadset kulurida on varem kontrollitud või on plaanis MT raames kontrollida;
   * kui MT-s esineb kululiike, mille raames on varasemalt tuvastatud rikkumisi/mitteabikõlblikke kulusid, siis võib need kulud täiendavalt valimisse lisada[[4]](#footnote-4);
   * kulurida, mis sisaldavad tuvastatud rikkumisega seotud lepingute kulusid, millele on varasemalt esitatud kulude osas korrektsioon tehtud ja vastavalt ka projekti eelarvet vähendatud, aga maksmata kulusid vähendatakse edaspidi jooksvalt (vähendades iga rikkumisega seotud makstavat summat).
2. Juhul kui punkti A põhimõtetel saadud valim ei kata minimaalselt MT kontrolli ulatust, siis puudujääva summa katmiseks moodustatakse MT kuluridadest täiendav juhuvalim (metoodika lisa 1 „Valimi moodustamine“).
3. Kui kontrollija on valimipõhiselt kuludokumendid kontrollinud, suurendab ta mitteabikõlblike kulude tuvastamisel kontrollitava MT valimit veel järgmiselt:

|  |  |
| --- | --- |
| **Vea määr (st. mitteabikõlblike kulude %) MT esialgsest kogusummast** | **Kontrolliulatus kuluridadest** |
| 0,1-0,99% | Kontrollitakse lisaks vähemalt üks MT sarnane kulurida, kus viga tuvastati või suurendatakse valimit juhuvaliku alusel 10%. Kui vea rahaline väärtus on kuni 20 eur, siis ei ole kohustuslik valimi suurendamine (menetleja võib kontrollida 25%). |
| 1,00-4,99% | Kontrollitakse vähemalt kõik MT sarnased kuluread, kus viga tuvastati või suurendatakse juhuvalikut, tagades 50% MT mahu abikõlblike kulude kontrolli. |
| 5,00%+ | kontrollitakse MT 100% kuludokumentide alusel või kui MT-s on palju samaliigilisi kulusid ning probleeme on vaid teatud kulukohtadega (st 5% või enam kulukoha mahust), siis laiendatakse valimit kontrollides 100%-liselt probleemset kulukohaga seotud kuluridu. |

1. Juhul kui ka laiendatud valimi alusel kontrollitud kuluridadest tuvastatakse täiendavalt mitteabikõlblikke kulusid, siis laiendab menetleja valimit veel kord arvestades punktis C kirjeldatud põhimõtteid. Kontrollija võib otsustada kontrollida MT-d 100%-liselt.
2. Vajadusel pärast I kontrollija poolt kontrolli teostamist suunab ta MT II kontrollijale. II kontrollija kontrollib vähemalt 25% I kontrollija kontrollitud MT kuludest ja seda tingimusel, et I kontrollija ei ole MT-s puudusi avastanud. Kulude kontrollimisel moodustatakse juhuvalim I kontrollija kontrollitud MT kuludest. II kontrollija võib kontrollida 100% I kontrollija kontrollitud MT kuludest ja peab seda tegema juhul kui I kontrollija on avastanud MT-s mitteabikõlblikke kulusid.

*NÄIDE: MTs abikõlblike kulude summa on 160 000€, eelmise MT vea määr oli 0%.*

1. *Menetleja kontrollib kuludokumentide nimekirja 100% ulatuses kontroll-lehe alusel.*
2. *Menetleja leiab kuludokumentide alusel kontrollitava mahu ja vastavad kuluread, mille osas kuludokumendid RÜ-le kontrollimiseks esitatakse:*

* *Varasemalt kontrollitud MT vea määr on 0% siis on kontrollitavate kulude maht 25% ehk 40 000€.*
* *Kuna MT sisaldab ühte kulurida summas 20 000 eurot, siis lisatakse see kontrolli. 20 000 eurone summa moodustab MT mahust 12,5%.*
* *Varasemate rikkumistega sarnaseid kuluridasid MT ei sisalda – seega siit kuluridu valimisse ei lisandu.*
* *Kuna MT sisaldab ühte kulukohta, mida varem ei ole kontrollitud, lisab menetleja selle valmisse. Kulukohaga seotud kulu ehk 4 000 eurot, mis moodustab 2,5% MT mahust.*
* *Täiendavalt eelnevale lisatakse juhuvalimina kontrolli kuluridu 10% ulatuses MT mahust, et oleks tagatud MT kontrollimine minimaalselt nõutavas mahus (25% MT-st).*
* *RÜ leiab dokumentidest mitteabikõlblikke kulusid 1,5%, menetleja laiendab valimit võttes kontrolli kõik sarnased kuluread, mis moodustavad MT mahust 10%, seega kontrollitakse antud MT raames kokku 35% kuludest.*
* *RÜ rohkem vigu ei tuvasta, millega MT I kontrollija lõpetab kontrolli, vajadusel suunab MT II kontrollijale.*
* *II kontrollija kontrollib 100% I kontrollija kontrollitud MT mahust.*

Kontroll-lehele märgib menetleja kontrollitava MT osas kontrolliulatuse protsentuaalselt ning jätab kontrolljälje valimi moodustamise kohta, mida järgmise MT menetlemisel arvesse võetakse.

Lisa: valimi moodustamine:



1. Üheliigilised kulud on iseloomult ja tunnustelt sarnased kulud (näiteks tööjõukulud, lähetuskulud, koolituskulud, varade soetus vms). Üheliigiliste kulude paljusus tekib valdavalt tööjõukulude puhul, sest need on perioodilised (üldjuhul tekivad igal kuul) ning moodustavad igas maksetaotluses olulise osa. Üheliigiliste kulude paljusus sõltub meetme ja projekti spetsiifikast ning samaliigiliste kulude tõlgendus tuleb iga juhtumi puhul RÜ-l selgitada/põhjendada. [↑](#footnote-ref-1)
2. Riigihangetele alla lihthankemenetluse piirmäära see tingimus ei kohaldu. Nimetatud suuruses riigihankeid kontrollitakse juhul kui hankega seotud kulurida satub kontrolli muul alusel (nt juhuvalimiga). Kontrollitud hankemenetlust, lepingumuudatust või tellija reservi kasutamist ilma mõjuva põhjuseta teistkordselt ei kontrollita. [↑](#footnote-ref-2)
3. Juhul kui üks MT-s on mitu kulurida esitatud ühe koondrea all, siis valimi moodustamiseks võib koondrea avada ehk tuua näidata selle all olevaid kuluridu (nt kui MT on personalikulud koondatud ühe kulurea all, võib sellise kulurea valimi moodustamiseks „avada“, ehk et valimisse ei võeta personalikulude koondrida, vaid üksikud personalikulu read). [↑](#footnote-ref-3)
4. Siin on tegu kontrollija kaalutlusega. Kontrollija hindab mh varasemalt tuvastatud rikkumise/mitteabikõlblike kulude iseloomu ja rikkumise/mitteabikõlblike kulude esinemise sagedust, selleks et otsustada täiendavate kulude lisamist valimisse. [↑](#footnote-ref-4)